
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2786 

1 Νοεμβρίου 2013 


ΑΠΟΦΑΣΕΙ Σ 

Αριθμ. 13/02-06/19385/1391 

Τροποποίηση της κοινής υπουργικής απόφασης Σύστα¬ 
σης Ταμείου Χαρτοφυλακίου (Κεφαλαίου) με την 
επωνυμία «ΤΑΜΕΙΟ ΕΞΟΙΚΟΝΟΜΩ ΚΑΤ' ΟΙΚΟΝ» και 
άμεση ενίσχυση παρεμβάσεων για βελτίωση ενερ¬ 
γειακής απόδοσης οικιών. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΑΝΑΠΤΥΞΗΣ 

ΚΑΙ ΑΝΤΑΓΩΝΙΣΤΙΚΟΤΗΤΑΣ - ΠΕΡΙΒΑΛΛΟΝΤΟΣ, 
ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα» που κυρώθηκε με 
το άρθρο πρώτο του π.δ. 63/2005 (ΦΕΚ 98/Α722.4.2005). 

2. Το ΠΔ 189/2009 «Καθορισμός και ανακατανομή 
αρμοδιοτήτων των Υπουργείων» (ΦΕΚ 221/Α75.11.2009), 
όπως έχει τροποποιηθεί και ισχύει. 

3. Το Π.Δ. 85/2012 (ΦΕΚ 141/Α721.6.2012) «Ίδρυση και 
μετονομασία Υπουργείων, μεταφορά και κατάργηση 
υπηρεσιών». 

4. Το Π.Δ. 118/2013 «Τροποποίηση του Π.Δ. 85/2012 (Α' 
141) - Ίδρυση Υπουργείου Υποδομών, Μεταφορών και 
Δικτύων και Υπουργείου Πολιτισμού και Αθλητισμού 
και μετονομασία των Υπουργείων Ανάπτυξης, Ανταγω¬ 
νιστικότητας, Υποδομών, Μεταφορών και Δικτύων και 
Παιδείας και Θρησκευμάτων, Πολιτισμού και Αθλητισμού 
σε Υπουργείο Ανάπτυξης και Ανταγωνιστικότητας και 
σε Υπουργείο Παιδείας και Θρησκευμάτων αντιστοίχως» 
(ΦΕΚ 152/Α/25.06.2013). 

5. Το Π.Δ. 119/2013 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (ΦΕΚ 153/Α725.06.2013). 

6. Το Ν. 3614/2007 «Διαχείριση /Έλεγχος και Εφαρμογή 
Αναπτυξιακών Παρεμβάσεων για την προγραμματική 
περίοδο 2007-2013» (ΦΕΚ 267/Α73.12.2007) όπως έχει 
τροποποιηθεί και ισχύει και ειδικότερα τα άρθρα 4,14 
και το άρθρο 24, παράγραφοι 1 και 2 αυτού. 

7. Το Ν. 3066/2002 (ΦΕΚ 252/Α718.10.2002) «περί Σύ¬ 
στασης Φορέα Εγγυοδοσίας Μικρών και Πολύ Μικρών 
Επιχειρήσεων» όπως τροποποιήθηκε με το άρθρο 14 
του Ν. 3190/20,03 (ΦΕΚ 249/Α730.10.2003), με το άρθρο 
9 του Ν. 3297/2004 (ΦΕΚ 259/Α723.12.2004), με το άρθρο 


10 του Ν. 3438/2006 (ΦΕΚ 33/Α'/1·4.2.2006), με το άρθρο 
16 παρ. 1 του Ν. 3661/2008 (ΦΕΚ 89/Α719.5.2008), με το 
άρθρο 27 του Ν. 3728/2008 (ΦΕΚ 258/Α718.12.2008) και με 
το άρθρο 22 του Ν. 3775/2009 (ΦΕΚ 122/Α721.7.2009) και 
ισχύει σήμερα και ειδικότερα το άρθρο 3 παρ. 2 αυτού. 

8. Τον Ν. 3912/2011 (ΦΕΚ 17/Α717.02.2011) περί σύστασης 
του Εθνικού Ταμείου Επιχειρηματικότητας και Ανάπτυ¬ 
ξης (Ε.Τ.Ε.ΑΝ. Α.Ε.), ως καθολικού διαδόχου της ανώνυ¬ 
μης εταιρείας με ειδικό τίτλο «ΤΕΜΠΜΕ Α.Ε.», που συ- 
στήθηκε με το Ν. 3066/2002, όπως αυτός ισχύει σήμερα. 

9. Το Ν. 3661/2008 (ΦΕΚ 89/Α719.5.2008) «Μέτρα για 
τη μείωση της ενεργειακής κατανάλωσης των κτιρίων 
και άλλες διατάξεις», και ειδικότερα του άρθρου 10Α. 

10. Το Ν. 3851/2010 (ΦΕΚ 85/Α74-6-2010) «Επιτάχυνση 
της ανάπτυξης των Ανανεώσιμων Πηγών Ενέργειας για 
την αντιμετώπιση της κλιματικής αλλαγής και άλλες 
διατάξεις σε θέματα αρμοδιότητας του Υπουργείου 
Περιβάλλοντος, Ενέργειας και Κλιματικής Αλλαγής». 

11. Το Ν. 2362/1995 (ΦΕΚ 247/Α727.11.1995) «Περί Δημοσίου 
Λογιστικού, ελέγχου των δαπανών του Κράτους και άλλες 
διατάξεις» όπως ισχύει και ιδίως το άρθρο 26 αυτού. 

12. Το ΠΔ. 381/89 «Οργανισμός του Υπουργείου Βιο¬ 
μηχανίας, Ενέργειας, Έρευνας και Τεχνολογίας» (ΦΕΚ 
Α' 168/16.6.89), όπως τροποποιήθηκε και συμπληρώθηκε 
με το Π.Δ. 191/96 (ΦΕΚ Α' 154/10.7.96). 

13. Το Π.Δ. 27/96 «Συγχώνευση των Υπουργείων Του¬ 
ρισμού, Βιομηχανίας, Ενέργειας και Τεχνολογίας και 
Εμπορίου στο Υπουργείο Ανάπτυξης» (ΦΕΚ Α' 19/1.2.96). 

14. Την υπ’ αριθμ. 31654/ΕΥΘΥ1415/20.7.2010 (ΦΕΚ 1262/ 
Β'/6.8.2010) κοινή υπουργική απόφαση «Σύσταση Ταμείου 
Χαρτοφυλακίου (Κεφαλαίου) με την επωνυμία «ΤΑΜΕΙΟ 
ΕΞΟΙΚΟΝΟΜΩ ΚΑΤ ΟΙΚΟΝ» και άμεση ενίσχυση παρεμ¬ 
βάσεων για βελτίωση ενεργειακής απόδοσης οικιών» 
όπως τροποποιήθηκε και ισχύει. 

15. Την αριθμ. Υ48/09.07.2012 απόφαση του Πρωθυ¬ 
πουργού και του Υπουργού Οικονομικών «Καθορισμός 
αρμοδιοτήτων του Αναπληρωτή Υπουργού Οικονομικών 
Χρήστου Σταϊκούρα» (ΦΕΚ 2105/Β'/2012). 

16. Την με αριθ. Δ13/Φ7.11/18797/29.07.2008 (ΦΕΚ 1540/ 
Β'/04.08.2008) κοινή απόφαση των Υπουργών Εσωτερι¬ 
κών, Οικονομίας και Οικονομικών και Ανάπτυξης για τη 
σύσταση και οργάνωση Ειδικής Υπηρεσίας στο (πρώ¬ 
ην) Υπουργείο Ανάπτυξης με τίτλο «Ειδική Υπηρεσία 
Συντονισμού και Εφαρμογής των δράσεων του (τέως) 
Υπουργείου Ανάπτυξης στους τομείς της Ενέργειας, 
του Φυσικού Πλούτου και της Μεταποίησης και των 

συνοδευτικών προς αυτήν υπηρεσιών» όπως τροπο¬ 
ποιήθηκε με την με αριθ. 7718/293/23.04.2010 (ΦΕΚ 525/ 
Β726.04.2010) όμοια απόφαση. 

17. Το με αριθ. 14521/Α.Πλ.2206/03.04.2013 έγγραφο της 
ΕΥ Αρχή Πληρωμής με θέμα: «Μεταφορά πόρων στη 
Δράση «Εξοικονόμηση κατ’ οίκον». 

18. Το με αριθ. 21182/ΕΥΣ3071/17.05.2013 έγγραφο της Ει¬ 
δικής Υπηρεσίας Συντονισμού της Εφαρμογής των Επιχει¬ 
ρησιακών Προγραμμάτων με θέμα «Δράση Εξοικονόμησης 
κατ’ Οίκον στις Περιφέρειες Κεντρικής, Δυτικής Μακεδονί¬ 
ας και Ν. Αιγαίου/Πρόγραμμα Άμεσης Ενίσχυσης». 

19. Το με αριθ. 38709/ΕΥΣ4738/11.09.2013 έγγραφο της 
Ειδικής Υπηρεσίας Συντονισμού της Εφαρμογής των 
Επιχειρησιακών Προγραμμάτων με θέμα «Δράση Εξοι¬ 
κονόμησης κατ' Οίκον στις 8 Περιφέρειες Στόχου 1 και 
στην Περιφέρεια Στερεός Ελλάδας». 

20. Το με αριθ. 6378/Β1/04.43/2265/17.09.2013 έγγρα¬ 
φο της Ειδικής Υπηρεσίας Διαχείρισης Επιχειρησιακού 
Προγράμματος Ανταγωνιστικότητα και Επιχειρηματικό¬ 
τητα με θέμα «Δράση Εξοικονόμησης κατ’ Οίκον στις 
8 Περιφέρειες Στόχου 1 και στην Περιφέρεια Στερεός 
Ελλάδας». 

21. Το γεγονός ότι πρέπει να καλυφθούν ανειλημμένες 
υποχρεώσεις αλλά και να συνεχιστεί το Πρόγραμμα Εξοι¬ 
κονόμηση κατ’ Οίκον σε όλες τις περιφέρειες της χώρας. 

22. Το γεγονός ότι από την παρούσα τροποποίηση 
προκαλείται επιπλέον δαπάνη σε βάρος του Κρατικού 
Προϋπολογισμού ύψους 152,2 εκατ. €, η οποία θα κα¬ 
λυφθεί από τις πιστώσεις του Π.Δ.Ε. (ΣΑΕ 061/8), απο¬ 
φασίζουμε: 

1. Την τροποποίηση της υπ’ αριθμ. 31654/ΕΥΘΥ1415/ 
20.7.2010 (ΦΕΚ 1262/Β'/6.8.2010) κοινής υπουργικής από¬ 
φασης «Σύσταση Ταμείου Χαρτοφυλακίου (Κεφαλαίου) 
με την επωνυμία «ΤΑΜΕΙΟ ΕΞΟΙΚΟΝΟΜΩ ΚΑΤ ΟΙΚΟΝ» 
και άμεση ενίσχυση παρεμβάσεων για βελτίωση ενερ¬ 
γειακής απόδοσης οικιών» όπως τροποποιήθηκε και 
ισχύει, ως ακολούθως: 

Α. Η παράγραφος 3 του άρθρου 1 «Σύσταση Ταμείου 
Χαρτοφυλακίου» αντικαθίσταται ως εξής: 

«3. Για τη σύσταση του Ταμείου και την άμεση ενί¬ 
σχυση των παρεμβάσεων στον κτιριακό τομέα για την 
βελτίωση της ενεργειακής απόδοσης των οικιών, κα¬ 
ταβάλλεται από το Πρόγραμμα Δημοσίων Επενδύσεων 
προς την Ε.Τ.Ε.ΑΝ. Α.Ε. ως άμεση χρηματοδοτική συνει¬ 
σφορά μέσω δωρεάς, κατά τα προβλεπόμενα στο άρθρο 
44 παρ. 2β του Κανονισμού (ΕΚ) αριθ. 1083/2006 και ως 
χρηματοδότηση του προγράμματος για την άμεση ενί¬ 
σχυση των παρεμβάσεων στον οικιακό τομέα και ενερ¬ 
γειακών επιθεωρήσεων το συνολικό ποσό των πεντακο- 
σίων σαράντα οκτώ εκατομμυρίων διακοσίων χιλιάδων 
(548.200.000) ευρώ σε μία ή περισσότερες δόσεις. Το εν 
λόγω ποσό επιμερίζεται αρχικά σε διακόσια σαράντα 
ένα εκατομμύρια (241.000.000) ευρώ για τη σύσταση 
του Ταμείου και σε τριακόσια επτά εκατομμύρια δια¬ 
κόσιες χιλιάδες (307.200.000) ευρώ για το πρόγραμμα 
της άμεσης ενίσχυσης των νοικοκυριών και των ενερ¬ 
γειακών επιθεωρήσεων. Καθόλη τη διάρκεια υλοποίησης 
των δράσεων δύναται να πραγματοποιείται μεταφορά 
των διαθέσιμων κονδυλίων μεταξύ του Ταμείου και των 
κονδυλίων για το πρόγραμμα της άμεσης ενίσχυσης 
των νοικοκυριών, με τη διαδικασία που καθορίζεται στο 
άρθρο 3, παράγραφος 7 της παρούσης. Ο τελικός επιμε- 
ρισμός μεταξύ των κονδυλίων για τη σύσταση του Τ α¬ 
μείου και των κονδυλίων για το πρόγραμμα της άμεσης 


ενίσχυσης των νοικοκυριών θα διαμορφωθεί από την 
τελική ζήτηση άμεσης ενίσχυσης, θα πιστοποιηθεί από 
την Επενδυτική Επιτροπή του άρθρου 5 και θα εγκριθεί 
με απόφαση του Υπουργού Περιβάλλοντος, Ενέργειας 
και Κλιματικής Αλλαγής». 

Β. Η παράγραφος 4 του άρθρου 1 «Σύσταση Ταμείου 
Χαρτοφυλακίου» αντικαθίσταται ως εξής: 

«4. Τ ο ανωτέρω ποσόν, που τηρείται στην Τ ράπεζα της 
Ελλάδος, καταβάλλεται με μεταφορά πιστώσεων του 
Προγράμματος Δημοσίων Επενδύσεων, σε μία ή περισ¬ 
σότερες δόσεις, συνολικού ύψους πεντακοσίων σαράντα 
οκτώ εκατομμυρίων διακοσίων χιλιάδων (548.200.000) 
ευρώ από τη ΣΑΕ 061/8 του Υπουργείου Περιβάλλοντος, 
Ενέργειας και Κλιματικής Αλλαγής σε έντοκο τραπεζικό 
λογαριασμό επ’ ονόματι της Ε.Τ.Ε.ΑΝ. Α.Ε.». 

Γ. Μετά την υφιστάμενη παράγραφο 1 του άρθρου 
3 προστίθεται η εξής νέα παράγραφος 2 και οι υφι¬ 
στάμενες ακόλουθες παράγραφοι επαναριθμούνται 
αντιστοίχως: 

«Το πρόγραμμα Αμεσης Ενίσχυσης των Νοικοκυριών 
συνολικού ύψους τριακοσίων επτά εκατομμυρίων δια- 
κοσίων χιλιάδων (307.200.000) ευρώ χρηματοδοτείται 
από τα επί μέρους επιχειρησιακά προγράμματα ως 
ακολούθως: 

(α) ΠΕΠ Μακεδονίας - Θράκης άξονας προτεραιότη¬ 
τας 7: «Αειφόρος Ανάπτυξη και ποιότητας ζωής στην 
Περιφέρεια Κεντρικής Μακεδονίας» με εξήντα οκτώ 
εκατομμύρια (68.000.000) ευρώ. 

(β) ΠΕΠ Μακεδονίας - Θράκης άξονας προτεραιότητας 
8: «Αειφόρος Ανάπτυξη και ποιότητας ζωής στην Περι¬ 
φέρεια Δυτικής Μακεδονίας» με είκοσι τρία εκατομμύρια 
(23.000.000) ευρώ. 

(γ) ΠΕΠ Θεσσαλίας - Στερεός Ελλάδας - Ηπείρου, άξο¬ 
νας προτεραιότητας 5: «Αειφόρος Ανάπτυξη και ποιότη¬ 
τας ζωής στην Περιφέρεια Στερεός Ελλάδας» με δεκα¬ 
οκτώ εκατομμύρια εξακόσιες χιλιάδες (18.600.000) ευρώ. 

(δ) ΠΕΠ Αττικής άξονας προτεραιότητας 1: «Ενίσχυση 
Υποδομών Προσπελασιμότητας -Ενέργειας στην Πε¬ 
ριφέρεια Αττικής» με τριάντα τέσσερα εκατομμύρια 
(34.000.000) ευρώ. 

(ε) ΠΕΠ Κρήτης και Νήσων Αιγαίου άξονας προτεραι¬ 
ότητας 3: «Υποδομές και Υπηρεσίες Προσπελασιμότη¬ 
τας Περιφέρειας Νοτίου Αιγαίου» με δύο εκατομμύρια 
εξακόσιες χιλιάδες (2.600.000) ευρώ. 

(στ) ΕΠ «Ανταγωνιστικότητα και Επιχειρηματικότητα» 
άξονας προτεραιότητας 4 «Ολοκλήρωση του ενεργεια¬ 
κού συστήματος της χώρας και ενίσχυση της αειφορίας» 
με εκατόν εξήντα ένα εκατομμύρια (161.000.000) ευρώ 

2. Κατά τα λοιπά ισχύει η υπ’ αριθμ. 31654/ΕΥΘΥ1415/ 
20.7.2010 (ΦΕΚ 1262/Β'/6.8.2010) κοινή υπουργική απόφα¬ 
ση, όπως έχει τροποποιηθεί και ισχύει. 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Οκτωβρίου 2013 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΑΝΑΠΤΥΞΗΣ ΚΑΙ 

ΟΙΚΟΝΟΜΙΚΩΝ ΑΝΤΑΓΩΝΙΣΤΙΚΟΤΗΤΑΣ 

ΧΡΗΣΤΟΣ ΣΤΑΪΚΟΥΡΑΣ ΚΩΝΣΤΑΝΤΙΝΟΣ ΧΑΤΖΗΔΑΚΗΣ 


ΠΕΡΙΒΑΛΛΟΝΤΟΣ, ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

